open-index/open-wikipedia-markdown huggingface dataset:
ஜான் நாப்

**ஜான் நாப் ** (* John Knapp *) பிறப்பு: மார்ச்சு 8 1841, இறப்பு: சூன் 22 1881), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1864 ம் ஆண்டில், முதல்தர துடுப்பாட்டப் போட்டியில் பங்குகொண்டார். 1864 ஆம் ஆண்டு இஸ்லிங்டனில் மைதானத்தில் ஹாம்ப்ஷயருக்கு எதிராக மிடில்செக்ஸ் அணிக்காக நாப் ஒரு முதல் தர ஆட்டத்தை மட்டுமே விளையாடினார். 

## சொந்த வாழ்க்கை
டைரல் நாப் மற்றும் ஹாரியட் ஹாரிஸின் மகனான இவர் இலண்டனின் பேடிங்டனில் பிறந்தார். 1859 ஆம் ஆண்டு இவர் ஆக்ஸ்போர்டில் உள்ள எக்ஸிடர் கல்லூரியில் பயின்றார். நாப் ஜூலை 30, 1878 அன்று சர்ரேயின் உட்மேன்ஸ்டர்னில் கேட் எம். டெய்லர் என்பவரை மணந்தார். ஜூன் 22, 1881 அன்று சசெக்ஸில் உள்ள செயிண்ட் லியோனார்ட்ஸ்-ஆன்-சீயில் 40 வயதில் இறந்தார்.

## மேற்கோள்கள்

## வெளி இணைப்பு
*

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1841 பிறப்புகள்
பகுப்பு:1881 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பவின் ஜோஷி

**பவின் ஜோஷி ** * Bhavin Joshi  *, பிறப்பு: நவம்பர் 9 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

## வெளி இணைப்பு
பவின் ஜோஷி  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 18, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
கிப்ஸ் (கென்ட் துடுப்பாட்டக்காரர்)

**கிப்ஸ்** (*Kipps*, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1744 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
 கிப்ஸ் (கென்ட் துடுப்பாட்டக்காரர்)  விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 18, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
ஹென்ரி கிங்ஸ்கோட் (துடுப்பாட்டக்காரர், பிறப்பு 1802)

**ஹென்ரி கிங்ஸ்கோட் (துடுப்பாட்டக்காரர், பிறப்பு 1802)** (*Henry Kingscote*, பிறப்பு: மே 25 1802, இறப்பு: சூலை 13 1882), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 33 முதல்தர துடுப்பாட்டப் போட்டிகளில் கலந்து கொண்டுள்ளார். 1825-1844 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஹென்ரி கிங்ஸ்கோட் (துடுப்பாட்டக்காரர், பிறப்பு 1802) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 19, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1802 பிறப்புகள்
பகுப்பு:1882 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பிராங்க் ஜோய்

**பிராங்க் சாய் ** (*Frank Joy  *, பிறப்பு: செப்டம்பர் 26 1880, இறப்பு: பிப்ரவரி 17 1966), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளில் கலந்து கொண்டுள்ளார். 1908/09-1912 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பிராங்க் ஜோய்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 19, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1880 பிறப்புகள்
பகுப்பு:1966 இறப்புகள்
பகுப்பு:சாமர்செட் துடுப்பாட்டக்காரர்கள்
ஐவி மைக் (அணுகுண்டு சோதனை)

**ஐவி மைக்** (*Ivy Mike*) என்பது முதலாவதாக சோதனை செய்யப்பட்ட ஐதரசன் குண்டு அல்லது வெப்ப அணுக்கரு குண்டுக்கு இடப்பட்ட பெயர் ஆகும்.

அணுக்கரு இணைவுs சக்தி மூலம் வெடிப்பை ஏற்படுத்தும் இச்சோதனையை அமெரிக்க ஐக்கிய நாடு நவம்பர் 1, 1952 ஆம் ஆண்டு மார்சல் தீவுகளில் மேற்கொண்டது. தங்கள் வெடிப்புத் திறனின் பெரும்பான்மையான ஆற்றலை அணுக்கரு இணைவு ஐதரசனிலிருந்து பெறும் ஐதரசன் குண்டுகள் டெல்லர்-உலாம் வடிவமைப்பு மூலம் இயங்குகின்றது.

இதன் பௌதீக அமைப்பு மற்றும் பயன்படுத்தப்பட்ட எரிபொருள் வகையான தாழ்ந்த வெப்பநிலையிலான டியுட்டோரியம் (cryogenic liquid deuterium)காரணமாகவும் மைக் உபகரணம் வெப்ப அணுக்கரு குண்டு பாவனைக்கு பொருத்தமற்றிருந்தது. இதனால் உயர் எடை கொண்ட  வெடிபொருளினாலான மிகப் பழமையான பரிசோதனையாக இது மட்டுமே இது கொள்ளப்படுகின்றது. இதற்கு மாற்றாக இலகுபடுத்தப்பட்ட பாரமற்ற தயாரிப்பான ஈசீ-16 (:en:EC-16) எனும் தாழ்ந்த வெப்பநிலைக்குரியதல்லாத கருவி தயாரிக்கப்பட்டு காசில் பிறேவோ எனுமிடத்தில் பரிசோதிக்கப்பட்டது. இது செயலாற்றாமையால் இச்சோதனை நீக்கப்பட்டு தாழ்ந்த வெப்பநிலைக்குரிய பிறேவோ உபகரணம் முழுமைப்படுத்தப்பட்டது.

## மேற்கோள்கள்

பகுப்பு:அணுகுண்டு சோதனைகள்
பகுப்பு:1952 நிகழ்வுகள்
டத்தோ

**டத்தோ** என்பது (மலாய்:***Datuk***), மலேசிய அரசாங்கம் வழங்கும் முக்கிய விருதுகளில் ஒன்றாகும். 'பாங்லிமா ஜாசா நெகாரா' எனும் *Panglima Jasa Negara (PJN)* விருதையும் 'பாங்லிமா செத்தியா டிராஜா' எனும்  *Panglima Setia Diraja (PSD)* விருதையும், டத்தோ விருது என்று அழைக்கிறார்கள். 1965 ஆம் ஆண்டில் இருந்து பொதுமக்களின் சேவைகளைப் பாராட்டும் வகையில் இந்த விருது வழங்கப்பட்டு வருகிறது. இந்த விருது வழங்கப்படுவதிலும் சில கட்டுப்பாடுகள், வரைமுறைகள் உள்ளன. மலேசியாவில் உயிரோடு வாழ்பவர்களில் 200 பேர் மட்டுமே இந்த விருதைப் பெற்று இருக்க முடியும்.

மலேசியக் கூட்டரசு விருதுகள் பட்டியலில் 'பாங்லிமா ஜாசா நெகாரா' விருது 9ஆவது இடத்திலும், 'பாங்லிமா செத்தியா டிராஜா' விருது 10ஆவது இடத்திலும் தகுதிகள் வகிக்கின்றன.

டத்தோ விருதைப் பெற்ற ஒருவரின் மனைவியை **டத்தின்** (*Datin*) என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை **டத்தின் பாதுக்கா** (*Datin Paduka*) என்று அழைக்க வேண்டும். மலேசியப் பேரரசரைத் தவிர மலேசிய மாநிலங்களின் சுல்தான்களும் ஆளுநர்களும் டத்தோ விருதை வழங்கும் தகுதிகளைப் பெற்று உள்ளனர். மலேசியர்கள் மட்டுமே பெறக் கூடிய இந்த விருதை வெளிநாட்டவர்களும் தங்களின் அரிய சேவைகளுக்காகப் பெற்றுள்ளனர்.

## சர்ச்சைகள்
அண்மைய காலங்களில், டத்தோ விருது வழங்கப்படுவதில் மலேசியாவில் சில சர்ச்சைகள் ஏற்பட்டு உள்ளன. டத்தோ விருது பெற்ற சிலர் முன்மாதிரியான வாழ்க்கை முறையைத் தவிர்த்து ஒழுங்கீனமான வகையில் சொத்துகளைச் சேர்த்துள்ளனர். அவர்களில் சிலர் நீதிமன்றங்களினால் தண்டிக்கப் பட்டவர்கள். ஆகவே, அவர்களுடைய டத்தோ விருதுகள் பறிமுதல் செய்யப்பட வேண்டும் என சமூக அமைப்புகள் கண்டனக்குரல்களை எழுப்பின.

உலகச் சுவர்ப்பந்து வீராங்கனையான 25 வயது நிக்கல் டேவிட் என்பவருக்கும் மலேசிய ஒலிம்பிக் வீரர் லீ சோங் வேய் என்பவருக்கும் டத்தோ விருது வழங்கப்பட்டதில் பரவலான அதிருப்திகள் ஏற்பட்டன. அவர்கள் இருவரும் மிக இளம் வயதினர். ஆகவே, அவர்களுக்கு டத்தோ விருது வழங்கப்பட்டிருக்கக் கூடாது எனும் அதிருப்திகள் தெரிவிக்கப்பட்டன.

அதைத் தவிர, இந்தி நடிகர் ஷாருக் கான் மலாக்காவில் படப்பிடிப்புகள் நடத்தியதற்காக மலாக்கா மாநில அரசு அவருக்கு டத்தோ விருதை வழங்கி இருக்கக் கூடாது என்றும் கண்டனங்கள் எழுந்து உள்ளன.

## மேற்கோள்

பகுப்பு:மலேசிய விருதுகள்
பகுப்பு:மலேசியாவில் அரசியல்
பகுப்பு:பரிசுகளும் விருதுகளும்
பகுப்பு:மதிப்புக் குறிகள்
சூது தாயம்

**சூது தாயம்** என்பது முதிரோர் விளையாட்டுகளில் ஒன்று. 

நெசவுத்தொழில் செய்யும் தேவாங்கச் செட்டியார் தன் ஓய்வுநாள் அமாவாசை நாளன்று இதனை விரும்பி விளையாடுவர். தாயம் கட்டம் போட்டுக் காழ்கள் வைத்து ஆடப்படும். சூதுதாயம் காய்களை உருட்டி வரும் எண்ணிக்கைகளைக் கூட்டியும் கழித்தும் விளையாடப்படும். அதிக புள்ளி பெற்றவர் வெற்றி. 

:1, 5, 6 எண் விழுந்தால் கூட்டிக்கொள்ளப்படும்.
:4, 12 எண் விழுந்தால் கூட்டுத்தொகையிலிருந்து கழித்துக்கொள்ளப்படும்.
:2, 4 எண்கள் சமனிலை எண்களாகக் கொள்ளப்படும். அவற்றை விட்டுவிடவேண்டும்.

## மேலும் பார்க்க
*தமிழர் விளையாட்டுகள் (அண்மைய காலம்)

## அடிக்குறிப்பு

பகுப்பு:தமிழர் விளையாட்டுகள்
ஹென்ரி கிங்ஸ்கோட் (துடுப்பாட்டக்காரர், பிறப்பு 1843)

**ஹென்ரி கிங்ஸ்கோட்** (*Henry Kingscote*, பிறப்பு: பிப்ரவரி 28 1843, இறப்பு: ஆகத்து 1 1915), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளில் கலந்து கொண்டுள்ளார். 1867-1878 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஹென்ரி கிங்ஸ்கோட் (துடுப்பாட்டக்காரர், பிறப்பு 1843) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 19, 2012..

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1843 பிறப்புகள்
பகுப்பு:1915 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
ஆர். பி. கைக்வின்

**ஆர்.பி. கைக்வின் ** (*R. P. Keigwin   *, பிறப்பு: ஏப்ரல் 8 1883, இறப்பு: நவம்பர் 26 1972) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 74 முதல்தர துடுப்பாட்டப் போட்டிகளில் கலந்து கொண்டுள்ளார். 1903-1923 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஆர்.பி. கைக்வின்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 19, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1883 பிறப்புகள்
பகுப்பு:1972 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
செர்ரி குன்று

**செர்ரி குன்றம்** (செர்ரி ஃகில், *Cherry Hill* ) என்பது ஐக்கிய அமெரிக்காவில் உள்ள நியூ செர்சி மாநிலத்தில் உள்ள  கேம்டென்  மாவட்டத்தில் (கவுண்டியின்) உள்ள பல குடியிருப்புப் பகுதிகளில் ஒன்று. 2010ஆம் ஆண்டு எடுக்கப்பட்ட மக்கள்தொகைக் கணக்கெடுப்பின்படி, இந்நகரத்தின் மக்கள் தொகை 71,405 என்று காட்டுகிறது. பழங்காலத்தில் செர்ரி குன்றில் இலெனாப்பி (Lenape)  என்ற பழங்குடி அமெரிக்கர்கள் குடியிருந்தார்கள். குவேக்கர்கள் என்னும் மதம்சார் குழுமத்தினர் வரவுடன் 17 ஆம் நூற்றாண்டின் பிற்பகுதியில் இங்கு குடிநுழைவு தொடங்கியது. இலெனாப்பி இந்தியர்கள் மற்றும் குடியேறிகள் இந்தப் பகுதியில் சுமுகமாகவே வாழ்ந்து வந்தனர்.

"செர்ரி குன்றம்" என்ற பெயர், 19 ஆம் நூற்றாண்டில் வாழ்ந்த ஆபிரகாம் பிரவுனிங்கு (Abraham Browning) என்பவருக்கு சொந்தமான  பண்ணையின் பெயராகும். இங்கு நில அபிவிருத்தி செய்த யூச்சியின் மோரி (Eugene Mori),  பல பகுதிகளுக்கு "செர்ரி குன்றம்" என்று கொடுக்க, இந்தப் பெயர் பிரபலம் அடைந்தது. மேலும் வளர்ந்து, சிறுநகரமாகி விட்ட நிலையில், இறுதியாக 'செர்ரி குன்றம்" (செர்ரி ஃகில்) என்ற பெயரே தேர்ந்தெடுக்கப்பட்டது.

செர்ரி குன்றம் பத்தொன்பது பொதுப்பள்ளிகளைத் தன்னகத்தே கொண்டுள்ளது.  அவற்றுள் குழந்தை மையங்கள், ஆரம்ப பள்ளிகள் (12), இடைநிலை பள்ளிகள் (3), இரண்டு உயர்நிலை பள்ளிகள் (2), மற்றும் ஒரு மாற்று உயர்நிலை பள்ளியும் உட்படும். செர்ரி குன்றில் உள்ள நூலகம் நியூ செர்சியில் மிகப் பெரிய நகராட்சி நூலகங்களில் ஒன்றாகும். செர்ரி குன்றில் 51 பொது பூங்காக்களும், கேம்டென் மாவட்டத்துக்கு (கவுண்டிக்கு) சொந்தமான மூன்று பூங்காக்களும் இருக்கிறன. மிகுந்த முன்னேற்றத்திலும், இசுபிரிங்குடேல் பண்ணை (Springdale farms) மட்டும் செர்ரி குன்றத்தின் பாரம்பரியப் பெருமை காட்ட இன்னமும் செயல்பட்டு வருகிறது.  அமெரிக்காவின் கீழைப் பகுதியிலேயே  முதன்முதலாகச் சுற்றடைப்புடன் கட்டப்பட்ட "செர்ரி குன்ற பண்கடைக் கட்டிடம்" (Cherry Hill Mall) இன்றும் பல நகரத்தவரும் விருப்புடன் குழுமும் பேரங்காடியாகக் கண்ணைக் கவர்கிறது.  இப்படிப் பல சிறப்புகளைப் பெற்ற செர்ரிக் குன்றம், 2006 இல் *மணி* இதழ் (Money magazine) கணக்கெடுப்பின் வழியாக அமெரிக்காவின் மிகச்சிறந்த வசிக்குமிடங்களில் ஒன்றாகவோ, மிகப் பாதுகாப்பான நகர்ங்களில் எட்டாம் இடத்தைப் பெற்றதிலோ என்ன வியப்பு?

## அடிக்குறிப்புகளும் மேற்கோள்களும்


## வெளி இணைப்புகள்

பகுப்பு:நியூ ஜெர்சி
சொத்து ஆக்கவீதம்

**சொத்து ஆக்கவீதம்**(Asset turnover) என்பது ஒரு நிறுவனத்தின் சொத்தின் மூலம் அதிகரிக்கும் விற்பனை வருவாய் திறனை அளக்க உதவும் நிதி வீதமாகும். குறைந்த லாப விளிம்பு கொண்ட நிறுவனங்களின் சொத்து ஆக்கவீதம் அதிகமாகவும்; அதிக லாப விளிம்பு கொண்ட நிறுவனங்களின் சொத்து ஆக்கவீதம் குறைவாகவும் இருக்கும். சில்லறை வணிகத்தில் இருக்கும் நிறுவனங்கள் கடுமையான மற்றும் போட்டியான விலை நிர்ணயம் மூலம் மிக அதிகமான சொத்து ஆக்கவீதம் கொண்டவை.

சொத்து ஆக்கவீதம் = நிகர விற்பனை / சராசரி மொத்த சொத்து

*நிகர விற்பனை வருவாய் - நிறுவனத்தின் வருமானக் கூற்றுபடி உள்ள விற்பனை 
*சராசரி மொத்த சொத்து - ஒரு நிதியாண்டின் ஐந்தொகைப்படியுள்ள சொத்துக்களின் சராசரி மதிப்பு.

## ஆதாரங்கள்

பகுப்பு:கணக்கியல்
பாதுகாப்புத் துறையினரின் பிள்ளைகளுக்கான பாடசாலை

**பாதுகாப்புத் துறையினரின் பிள்ளைகளுக்கான பாடசாலை, கொழும்பு** (Defence Services School, Colombo)  இலங்கையில் பாதுகாப்புத் துறையினர் மற்றும் காவல் துறையினரின் பிள்ளைகளின் கல்வி அபிவிருத்தியைக் கருத்திற்கொண்டு இப்பாடசாலை  2007ம் ஆண்டில் ஆரம்பித்துவைக்கப்பட்டது. தேசியப் பாடசாலையான இப் பாடசாலை கொழும்பு மாவட்டத்தில்  கொழும்பு, கொம்பனித்தெரு (Slave  Island) எனுமிடத்தில் அமைந்துள்ளது.
## வெளியிணைப்புகள்
*பாதுகாப்பு அமைச்சின் இணையம் 
*கலம்பு பேஜ் 

பகுப்பு:கொழும்பு மாவட்டப் பாடசாலைகள்
பகுப்பு:இலங்கையின் தேசிய பாடசாலைகள்
பகுப்பு:இலங்கையின் கலவன் பாடசாலைகள்
பாணதீர்த்தம் அருவி

**பாணதீர்த்தம் அருவி** இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்ட காரையார் அணை அருகில், மேற்குத் தொடர்ச்சி மலையில் அமைந்துள்ளது. ஆண்டு முழுவதும் இடையறாது பாய்ந்தோடும் தாமிரபரணியில் மூலிகைச் சத்துக்கள் நிறைந்திருப்பதால் அருவி வீழ்ச்சியில் நீராடுவோருக்கு உடல் நலத்தைத் தருவதாகச் சொல்லப்படுகிறது.

## அமைவிடம்
இது பாபநாசத்தில் இருந்து 12 கிலோ மீட்டர் தொலைவில், காரையார் அணை அருகே அமைந்துள்ளது.

## சுற்றுலா
அகத்தியர் அருவியிலிருந்து 17 கிலோ மீட்டர் தொலைவில் அமைந்துள்ளது.

## போக்குவரத்து
திருநெல்வேலி, அம்பாசமுத்திரம், தென்காசி முதலிய இடங்களிலிருந்து காரையார் அணைக்கு பேருந்து வசதி உள்ளது.காரையார் அணையிலிருந்து படகில் 15 நிமிட பயணத்திற்கு பிறகு அருவியை அடையலாம். படகில் சென்று வர கட்டணமாக ரூபாய் 30 வசூலிக்கப்படுகிறது.

## வெளி இணைப்புகள்
*http://tamil.oneindia.in/art-culture/essays/2011/18-tourists-throng-banatheertham-falls-aid0091.html
*http://shiv-luck.blogspot.com/2010/10/3.html

பகுப்பு:திருநெல்வேலி மாவட்ட சுற்றுலாத் தலங்கள்
பகுப்பு:திருநெல்வேலி மாவட்டத்திலுள்ள அருவிகள்
சோத்துப்பானை

**சோத்துப்பானை** என்பது சிறுமியர் நடிப்பு-விளையாட்டு. சோற்றுப்பானை என்பது இப்படி வழக்குச் சொல்லாக மருவியுள்ளது.

விளையாடுவோர் உட்கார்ந்திருப்பர். இருவர் சொல்லிக்கொண்டே நடிப்பர்; சோறாக்கும் செயல் நடித்துக் காட்டப்படும். நெல் குத்துதல், புடைத்தல், அரிசி உலையில் போடல், அகப்பையால் துளாவல், குழம்பு வைத்தல் மிதலான செயல்கள் சொல்லிக்கொண்டே நடித்துக் காட்டப்படும். சோறாக்கி முடிந்ததும் உரையாடல் நிகழும். அனைவரும் சேர்ந்து வினவுவதும், சமைத்த இருவரும் மாறி மாறி விடை சொல்வதுமாக இது இருக்கும்.

சோறு எங்கே
:பூனை தின்றுவிட்டது
பூனை எங்கே
:மரத்திலே ஏறிவிட்டது
மரம் எங்கே
:அடுப்பெரிச்சாச்சு
அடுபெரிச்ச சாம்பல் எங்கே
:பல் விளக்கியாச்சு
பல் விளக்கித் துப்பிய எச்சில் எங்கே
:புல்லுக்கட்டில் துப்பியாச்சு
புல்லுக்கட்டு எங்கே
:மாடு தின்னுபுடுச்சு
மாடு எங்கே
:பாட்டி வீட்டிலே
பாட்டி எங்கே
:செத்துப்போச்சு

இதைச் சொன்னதும் எல்லாரும் எழுந்து ஓடிவிடுவர். பின்னர் வந்து கூடி அடுத்த இருவர் நடிக்கும் மறு ஆட்டம்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
ஃபேஸ்டைம்

**ஃபேஸ்டைம்** (*FaceTime*) என்பது ஆப்பிள் நிறுவனத்தால் உருவாக்கப்பட்ட நிகழ்பட அழைப்பு செய்ய உதவும் செயலியையும், தொடர்பான நெறிமுறைகளையும் கொண்ட ஒரு மென்பொருள் ஆகும். இது மாக் ஓ.எசு X 10.6.6 அல்லது அதற்கு மேலான இயக்கு தளத்தில் இயங்கும் மக்கின்டொஷ் வகைக் கணினியிலும், ஐ ஓ.எசு (*iOS*) இயக்கு தளத்தில் இயங்கும் அனைத்து நகர்பேசி சாதனங்களிலும் ஒலி, ஒளி அழைப்புக்களை ஏற்படுத்தி தொடர்புகொள்ள உதவும். இணைய வசதி கிடைக்குமாயின் ஐ-போன், ஐ-பேடு, ஐப்பாடு போன்றவற்றிற்கிடையே இந்த மென்பொருள் பயன்படுத்தி தொடர்புகளை ஏற்படுத்திக் கொள்ள முடியும்.   

## மேற்கோள்கள்

பகுப்பு:மாக்கு இயக்கி மென்கலங்கள்
பகுப்பு:இணைய உரையாடல்
பகுப்பு:ஐஓஸ்
பகுப்பு:ஐஓஎஸ் மென்பொருட்கள்
எச்.ஏ.எல். துருவ்

**எச்ஏஎல் துருவ்** (*HAL Dhruv*) என்பது ஒரு பயன்பாடு உலங்கு வானூர்தி ஆகும். இது இந்தியாவின் இந்துசுதான் வானறிவியல் நிறுவனத்தால் செருமனியின் உதவியுடன் உருவாக்கப்பட்டது. 

இதன் முதல் பரிசோதனை வான் பயணம் 1992 இல் நடந்தது, ஆயினும் ராணுவத்தின் தேவைகள் மாறுபட்டதாலும் நிதிப் பற்றாக்குறையினாலும் இத்திட்டம் தாமதமடைந்தது. அதன் பின்னர் இந்தியா நடத்திய அணு ஆயுத பரிசோதனையினால் அமெரிக்காவின் பொருளாதார மற்றும்  இராணுவ தடைகளினால் இந்த திட்டம் மேலும் தாமதமடைந்தது. இறுதியில், இது 2002 ஆம் ஆண்டு இந்தியப் பாதுகாப்புப் படைகளின் உபயோகத்திற்காக அறிமுகப்படுத்தப்பட்டது.

இது மேல் பகுதியில் நான்கு பட்டைகள் கொண்ட ஒரு பெரிய சுழழியையும், வால் பகுதியில் ஒரு சிறிய சுழழியையும் கொண்டுள்ளது. இந்த உலங்கூர்தி இராணுவம் மற்றும் பொது உபயோகம் இரண்டையும் கருத்தில் கொண்டு உருவாக்கப்பட்டது. இது நேப்பாளம், இசுரேல், மாலத்தீவு மற்றும் மொரிசியசு ஆகிய நாடுகளுக்கு ஏற்றுமதி செய்யப்பட்டது.

## விவரக்குறிப்புகள்

## மேற்கோள்கள்

பகுப்பு:இந்தியாவில் போக்குவரத்து
பகுப்பு:படைத்துறை உலங்கு வானூர்தி
பகுப்பு:பயன்பாடு உலங்கு வானூர்தி
பகலாடி

[thumb|right|[தீக்கோழி|நெருப்புக்கோழிகள் பொதுவாக பகலாடிகளே. எனினும் நிலவு ஒளியி விழித்திருக்கும்.]]
**பகலாடி**  *(Diurnal creature)* என்பது பகலில் உணவு தேடி இரவில் உறங்கும் உயிரினம். இது தாவரமாகவோ விலங்காகவோ இருக்கலாம். தாவரங்களிலும் உறக்க நிலை உண்டு. தாவரங்கள் எந்த நேரத்தில் மகரந்தச் சேர்க்கைக்கு உதவும் உயிரினங்கள் வருகின்றனவோ அதற்கேற்றவாறு தங்கள் உறக்க விழிப்புச் சுழற்சியை மாற்றிக் கொள்கின்றன.

## மேற்கோள்கள்

பகுப்பு:உயிரியல்
பகுப்பு:நாள்
பகுப்பு:விலங்கின நடத்தையியல்
கிஜிஜி

**கிஜீஜீ ** (*Kijiji* இசுவாகிலி:}}, *சிற்றூர்*) உள்ளூர் வலைவழி வரிவிளம்பரங்களை பதிவதற்கான வலைவழி ஊரக சமூகங்களின் மைய பிணையமாகும். இது இபே நிறுவனத்தின் துணை நிறுவனமாகும். மார்ச் 2005இல் துவக்கப்பட்டது. கிஜீஜீ வலைத்தளங்கள் தற்போது செருமனியின் 300க்கும் மேற்பட்ட நகரங்களில்  அமைந்துள்ளன. மேலும் கிஜீஜீ சமூகங்கள் கனடா, பிரான்சு, இத்தாலி, சீனா, இந்தியா, தைவான், பெல்ஜியம், சுவிட்சர்லாந்து, உருசியா ஆஸ்திரியா மற்றும் ஜப்பான் நாடுகளில் உள்ள நகரங்களிலும் உருவாகியுள்ளன. ஐக்கிய அமெரிக்காவில் தேர்ந்த சில நகரங்களுக்கு சூன் 29,2007இல் அறிமுகப்படுத்தப்பட்டது.

கிஜீஜீ கிறெக் பட்டியல் போன்ற சேவைகளை வழங்கி அதன் போட்டியாளராக இருப்பினும் முக்கிய வேறுபாடாக கிஜீஜீயின் இணையப் போக்குவரத்து ஐக்கிய அமெரிக்காவில் மிகவும் குறைவாக இருப்பதும் வளர்ப்பு விலங்கினப் பகுதி கொண்டிருத்தலும் ஆகும். இதன் உரிமையாளரான இபே நிறுவனம் கிறெக் பட்டியலிலும் பங்கு வைத்துள்ளது. இரு நிறுவனங்களுக்குமிடையே தங்கள் வணிகத்தை பாதித்ததாகவும் வணிக இரகசியங்களைக் கவர்ந்ததாகவும் பிணக்கு ஏற்பட்டு நீதிமன்றம் வரை சென்றது.

இபே வரிவிளம்பரங்கள் பிரிவின் தரவுகளின்படி இது கனடாவில் முதன்மையான வலைவழி வரிவிளம்பர சேவையாக விளங்குகிறது

## மேற்கோள்கள்

## வெளியிணைப்புகள்
* இபே வரிவிளம்பரங்கள்
* கிஜீஜீ கனடா
* கிஜீஜீ இத்தாலி 
* கிஜீஜீ பெல்ஜியம் 
* கிஜீஜீ Kleinanzeigen Österreich 
* கிஜீஜீ Schweiz 
* கிஜீஜீ துருக்கி 

பகுப்பு:மின் வணிகம்
தோக்கியோ இசுக்கைட்றீ

**தோக்கியோ இசுக்கைட்றீ** ( என்பது சப்பான், டோக்கியோ நகரில் உள்ள ஒலிபரப்பு, உணவகம், மற்றும் காட்சிக் கோபுரம் ஆகும். இது 2010 ஆம் ஆண்டில் சப்பானின் மிக உயரமான கோபுரமாகக் கட்டப்பட்டு, 2011 மார்ச்சில் கன்டோன் கோபுரத்தின் உயரத்தைத் தாண்டி அடைந்து, அதன் முழு உயரமான 634.0 மீட்டரை அடைந்து உலகின் மிக உயரமாக கோபுரம் என்ற பெயரைப் பெற்றது. இது புர்ஜ் கலிஃபாவிற்கு (829.8 மீட்டர்) அடுத்தபடியாக உலகின் இரண்டாவது உயரமான கட்டடம் ஆகும்.

இந்தக் கோபுரம் கான்டோ பிராந்தியத்திற்கான முதன்மைத் தொலைக்காட்சி மற்றும் வானொலி ஒலிபரப்பு தளமாகும்; பழைய தோக்கியோ கோபுரம் உயரமான கட்டிடங்களால் சூழப்பட்டுள்ளதால், முழுமையான எண்ணிமத் தொலைக்காட்சி ஒளிபரப்புகளை வழங்க முடியாமல் இருந்தது. 2012 பெப்ரவரி 29 ஸ்கைட்ரீ கட்டி முடிக்கப்பட்டது, 2012 மே 22 அன்று கோபுரம் பொதுமக்களுக்குத் திறந்து வைக்கப்பட்டது.

## மேற்கோள்கள்

## வெளி இணைப்புகள்

*  
* Tokyo Skytree live camera

பகுப்பு:வானளாவிகள்
பகுப்பு:சப்பானில் கோபுரங்கள்
பேபால்

**பே பால் ** (PayPal) அமெரிக்காவிலிருந்து இயங்கும் உலகளாவிய மின் வணிக நிறுவனமாகும். இது வலைவழியே கட்டண செலுத்தவும் பண பரிமாற்றம் நடைபெறவும் வழிவகை செய்கிறது. வழமையான தாள் வடிவ பண அஞ்சல்/காசோலைகளுக்கு மாற்றாக அமைந்துள்ளது.

துவக்கத்தில், ஓர் பேபால் கணக்கில் வங்கி கணக்கிலிருந்தோ கடனட்டை மூலமாகவோ பணம் போடக் கூடியதாகவிருந்தது. 2010இன் பின்பகுதி அல்லது 2011 துவக்கத்திலிருந்து தமது செலவுவரம்பை மீறும் கணக்காளர்  உறுதிசெயப்பட்ட வங்கிக் கணக்கைத் தரவேண்டும் என பேபால் வலியுறுத்துகிறது. அதுமுதல் பேபால் வாங்கிய பொருட்களுக்கு ஓர் குறிப்பிட்ட வரிசையில் பணம் எடுத்துக் கொள்ளத் தொடங்கியது. "முதன்மை" எனக் குறிப்பிடப்பட்ட கணக்கிலிருந்து முதலில் எடுத்துக் கொள்ளும். இந்த வரிசை: (1) பேபால் கணக்கில் உள்ள மீதம்; (2) பேபால் கடன் கணக்கு, பேபால் எக்ஸ்ட்ராஸ், பேபால் ஸ்மார்ட்கனெக்ட், அல்லது பின்னர் பில் செய் (முதன்மையான பட்டுவாடா வளமாக தேர்ந்திருந்தால்); (3) உறுதிசெய்யப்பட்ட வங்கி கணக்கு; (4) பேபால் அல்லாத கடனட்டைகள் போன்ற பிற பட்டுவாடா வளங்கள்,

பேபாலிடமிருந்து பணம் பெறுவோர் காசோலை மூலமாகவோ தங்கள் பேபால் வைப்பு கணக்கிலோ தங்கள் வங்கிக் கணக்கிற்கு பணபரிமாற்றம் மூலமாகவோ பெற்றுக்கொள்ள விருப்பம் தெரிவிக்கலாம்.

## மேற்கோள்கள்

பகுப்பு:மின் வணிகம்
பகுப்பு:தனிநபர் நிதி
பகுப்பு:நுகர்வு
தொலைக் கட்டுப்படுத்தி

thumb|தொலைக்காட்சியை இயக்குவதற்கான தொலைக் கட்டுப்படுத்தி ஒன்று

**தொலைக் கட்டுப்படுத்தி** அல்லது **தொலை இயக்கி** (ஆங்கிலம்: *Remote Control*) எனப்படுவது தொலைக்காட்சிப் பெட்டி, குறுவட்டு இயக்கி போன்ற இலத்திரனியற் சாதனங்களைக் குறுகிய தூரத்திலிருந்து கட்டுப்படுத்துவதற்குப் பயன்படுத்தப்படும் இலத்திரனியற் சாதனமாகும். தொலைக் கட்டுப்படுத்தியிலிருந்து சமிக்ஞைகள் செங்கீழ்க் கதிர்கள் மூலம் அனுப்பப்படுகின்றன. இன்றைய காலத்தில் திறக்கற்றை, குரலாளுகை என்பனவற்றின் மூலமும் சமிக்ஞைகள் அனுப்பப்படுகின்றன.

## தொலைக்காட்சிக்கானது
தொலைக்காட்சியைக் கட்டுப்படுத்துவதற்கான முதல் தொலைக் கட்டுப்படுத்தி 1950ஆம் ஆண்டு கண்டுபிடிக்கப்பட்டது. அது தொலைக்காட்சியுடன் ஒரு வடம் மூலம் இணைக்கப்பட்டது. ஒரு கம்பியில்லாத் தொலைக் கட்டுப்படுத்தி 1955இல் உருவாக்கப்பட்டது. அது சூரிய மின்கலத்துக்கு ஒளியைப் பாய்ச்சுவதனூடாகச் செயற்பட்டது. ஆனால் அதனைப் பெறும் கருவியால் தொலைக் கட்டுப்படுத்தி மூலம் வழங்கப்படும் ஒளியையும் ஏனைய ஒளி முதல்களிலிருந்து வரும் ஒளியையும் வேறுபடுத்த முடியாமல் போய் விட்டது. பின்னர், மீயொலியைப் பயன்படுத்திச் சமிக்ஞைகளை அனுப்பும் செனித் ஸ்பேஸ் கொமாண்ட் என்ற தொலைக் கட்டுப்படுத்தி 1956இல் உருவாக்கப்பட்டது.

## அலைபேசி வழியாக
கணினிகளைக் கட்டுப்படுத்துவதற்காக ஐ. ஓ. எசு.வில் ஐடியூன்ஸ் தொலைக் கட்டுப்படுத்தி, சோனி எரிக்சனில் தொலைக் கட்டுப்படுத்தி போன்ற மென்பொருட்கள் வழங்கப்பட்டுள்ளன. இந்த மென்பொருள்கள் திறக்கற்றை மூலமாகச் சமிக்ஞைகளை அனுப்புகின்றன. இவ்வாறான மென்பொருட்கள் மூலம் கணினியைத் தொலைவிலிருந்தே இயக்கலாம். தொலைக் கட்டுப்படுத்தி மென்பொருளின் மூலம் கணினியில் மேசையகம், ஊடக இயக்கி, மின்னணு நிகழ்த்துகை மென்பொருள் என்பனவற்றைக் கட்டுப்படுத்த முடியும்.

## மருத்துவத் துறையில்
மருத்துவர்கள் தொலைவிலிருந்தே சத்திர சிகிச்சை செய்ய தொலைக் கட்டுப்படுத்தி உதவுகிறது இங்கிலாந்தில் உள்ள சிலன் பீல்டு என்ற மருத்துவமனையில் தொலைக் கட்டுப்படுத்தியைப் பயன்படுத்தி முதன்முதலில் 70 வயதான கென்னத்து குராக்கர் என்பவருக்குத் தொலைவிலிருந்தே சத்திரசிகிச்சை செய்யப்பட்டது.

## மேற்கோள்கள்

பகுப்பு:கருவிகள்
சுகோய்/எச்ஏஎல் எஃப்ஜிஎஃப்ஏ

**சுகோய்/எச்ஏஎல் எஃப்ஜிஎஃப்ஏ** (*Sukhoi/HAL FGFA*) ஆனது இந்தியா மற்றும் ரஷ்யாவின் கூட்டு முயற்சியில் உருவாகும்  ஐந்தாம் தலைமுறை போர் விமானம் ஆகும். இது பிஏகே எஃப்ஏ என்ற விமானத்தினை அடிப்படையாகக் கொண்டு உருவாக்கப்படவிருக்கிறது (எஃப்ஜிஎஃப்ஏ-ஐந்தாம் தலைமுறை போர் விமானம் என்பது இந்திய பதிப்பின் அதிகாரப்பூர்வ பெயர் ஆகும்).

இரண்டு வெவ்வேறு மாதிரிகள் ரஷ்யா மற்றும் இந்தியாவால் தனித்தனியாக தயாரிக்கப்படுகிறது. 18 செப்டம்பர் 2008 அன்று நடந்த இந்திய-ரஷ்ய அரசுகளின் கூட்டுக் கூட்ட முடிவிற்கு பின்னர் இந்துஸ்தான் ஏரோனாடிக்ஸ் லிமிட்டெட் தலைவர் ஏ.கே.பஜ்வா வெளியிட்ட கூற்றுப்படி ரஷ்யாவில் தயாரிக்கப்படுவது ஒற்றை இருக்கையுடனும், இந்தியாவில் தயாரிக்கப்படுவது இரண்டு இருக்கைகளுடனும் தயாரிக்கப்படும்.

## மேற்கோள்கள்

பகுப்பு:சுகோய் போர் வானூர்திகள்‎
பகுப்பு:இந்தியப் போர் வானூர்திகள்‎
திலகபாமா

**திலகபாமா** என்பவர் தமிழ்நாட்டு அரசியல்வாதி, கவிஞர், எழுத்தாளர், விமர்சகர் ஆவார். பாட்டாளி மக்கள் கட்சியின் மாநிலப் பொருளாளராகப் பொறுப்பு வகித்து வருகின்றார். பாரதி இலக்கியச் சங்கம் அமைத்துப் பல இலக்கிய நிகழ்வுகளை நடத்தி வருகிறார். சிவகாசியில் உள்ள மதி ஒருங்கிணைந்த சுகாதார மையத்தின் நிர்வாக இயக்குநராக உள்ளார். இவர் *சுயமரியாதை மண்ணின் தீராத வாசம்* என்கிற பெயரில் சுயமரியாதை இயக்கத்தின் தலைவர் பட்டிவீரன் பட்டி ஊ. பு. அ. சௌந்திரபாண்டியனார் பற்றி எழுதிய வரலாற்று நூல் குறிப்பிடத்தக்க ஒரு படைப்பாகும்.

## பிறப்பு

திலகபாமா திண்டுக்கல் மாவட்டம் பட்டிவீரன்பட்டியில் பிறந்தார். அவ்வூரிலேயே பள்ளிப்படிப்பை முடித்தார். பின்னர், மதுரை பாத்திமா கல்லூரியில், வணிகவியல் படித்தார். கல்லூரி படிக்கும் காலத்திலேயே, கவிதைகளை எழுதத் தொடங்கினார். இவர் தற்போது சிவகாசியில் வசித்து வருகிறார்.

## வெளியான நூல்கள்

### கவிதை தொகுப்புகள்

* *சூரியனுக்கும் கிழக்கே*
* *சூரியாள்*
* *சிறகுகளோடு அக்னிப் பூக்களாய்*
* *கண்ணாடிப் பாதரட்சைகள்*
* *எட்டாவது பிறவி*
* *கூர்பச்சையங்கள்*
* *கூந்தல் நதிக் கதைகள்*
* *கரையாத உப்புப் பெண்*
* *திலகபாமா கவிதைகள்* (ஒட்டு மொத்த கவிதை தொகுப்பு)
* *திகம்பரசக்கர குருதி*

### சிறுகதை தொகுப்புகள்

* *நனைந்த நதி*
* *மறைவாள் வீச்சு*
* *நிசும்பசூதினியும் வேதாளமும்*

### புதினம்

* *கழுவேற்றப்பட்ட மீன்கள்*
* *தாருகாவனம்*
* *சுயமரியாதை மண்ணின் தீராத வாசம்* (ஊ.பு.அ.சௌந்திரபாண்டியனார் வரலாறு)

### கட்டுரைத் தொகுப்புகள்
* *திசைகளின் தரிசனம்* (பயணக் கட்டுரைகள்)
* *இருப்பின் தர்க்கத்தில்*
* *வெளிச்சத்தை சிறைப்படுத்திய பதினான்கு நாட்கள்* (தன் அனுபவம்)
* *நதியும் நதி சார்ந்த கொள்ளையும்*

## சட்டமன்றத் தொகுதி வேட்பாளர்

திலகபாமா, 2021 ஆம் ஆண்டு நடைபெற்ற சட்டமன்றத் தேர்தலில், ஆத்தூர் சட்டமன்றத் தொகுதியில் பாட்டாளி மக்கள் கட்சி வேட்பாளராகப் போட்டியிட்டார்.. இத்தேர்தலில் தி.மு.க வேட்பாளர் இ. பெரியசாமி வெற்றி பெற்றார்.

## மேற்கோள்கள்

## வெளி இணைப்புகள்
* திலகபாமா எழுதிய நூல்கள்
* தமிழ் ஆதர்ஸ் தளத்தில் திலகபாமா பக்கம்

பகுப்பு:வாழும் மக்கள்
பகுப்பு:தமிழ்ப் பெண் கவிஞர்கள்
பகுப்பு:தமிழ்ப் பெண் அரசியல்வாதிகள்
பகுப்பு:விருதுநகர் மாவட்ட மக்கள்
பகுப்பு:தமிழ்ப் பெண் எழுத்தாளர்கள்
பகுப்பு:தமிழ்ப் பெண் பேச்சாளர்கள்
பகுப்பு:பாட்டாளி மக்கள் கட்சி அரசியல்வாதிகள்
ரொனால்ட் ஜோய்

**ரொனால்ட் சாய் ** (*Ronald Joy *, பிறப்பு: சூலை 30 1898, இறப்பு: திசம்பர் 12 1974), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளில் கலந்து கொண்டுள்ளார். 1922-1931/32 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ரொனால்ட் ஜோய்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1898 பிறப்புகள்
பகுப்பு:1974 இறப்புகள்
பகுப்பு:பிரித்தானிய மிலிட்டரி துடுப்பாட்டக்காரர்கள்
பகுப்பு:எஸ்செக்ஸ் துடுப்பாட்டக்காரர்கள்
கேரி ஜோய்ஸ்

**கேரி ஜோய்ஸ் ** (*Gary Joyce   *, பிறப்பு: அக்டோபர் 20 1964), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
கேரி ஜோய்ஸ்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
டேவிட் கிட்சன்

**டேவிட் கிட்சன் ** (*David Kitson  *, பிறப்பு: செப்டம்பர் 13 1925, இறப்பு: மே 6 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 முதல்தர துடுப்பாட்டப் போட்டிகளில் கலந்து கொண்டுள்ளார். 1952-1954 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
டேவிட் கிட்சன்   கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1925 பிறப்புகள்
பகுப்பு:2002 இறப்புகள்
பகுப்பு:சாமர்செட் துடுப்பாட்டக்காரர்கள்
ஜொனாதன் ஜோய்

**சொனாதன் சாய் ** (*Jonathan Joy   *, பிறப்பு: திசம்பர் 29 1826, இறப்பு: செப்டம்பர் 27 1889), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1849-1867 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜொனாதன் ஜோய்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1826 பிறப்புகள்
பகுப்பு:1889 இறப்புகள்
பகுப்பு:யார்க்சையர் துடுப்பாட்டக்காரர்கள்
அன்ட்ரூ கென்னெடி (துடுப்பாட்டக்காரர், பிறப்பு 1949 )

**அன்ட்ரூ கென்னெடி ** (*Andrew Kennedy  *, பிறப்பு: நவம்பர் 4 1949 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 150 முதல்தர துடுப்பாட்டப் போட்டிகளிலும், 154 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1970-1982 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
அன்ட்ரூ கென்னெடி  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1949 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:டொர்செட் துடுப்பாட்டக்காரர்கள்
ரிச்சர்ட் ஜக்ஸ்

**ரிச்சர்ட் ஜக்ஸ் ** * Richard Juckes  *, பிறப்பு: சனவரி 21 1902, இறப்பு: சனவரி 21 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1924 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ரிச்சர்ட் ஜக்ஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1902 பிறப்புகள்
பகுப்பு:1981 இறப்புகள்
ஆத்தர் ஜட்

**ஆத்தர் ஜட் ** (*Arthur Judd  *, பிறப்பு: சனவரி 1 1904, இறப்பு: பிப்ரவரி 15 1988) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 84 முதல்தர துடுப்பாட்டப் போட்டிகளில் கலந்து கொண்டுள்ளார். 1925-1935 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஆத்தர் ஜட்  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

## வெளியிணைப்புகள்
*ஆத்தர் ஜட் at கிரிக்இன்ஃபோ
*ஆத்தர் ஜட் at CricketArchive
*Matches and detailed statistics for ஆத்தர் ஜட்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1904 பிறப்புகள்
பகுப்பு:1988 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
வில்லியம் ஜட்

**வில்லியம் ஜட் ** * William Judd  *, பிறப்பு: அக்டோபர் 23 1845, இறப்பு: மார்ச்சு 21 1925), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1878 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
வில்லியம் ஜட்  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1845 பிறப்புகள்
பகுப்பு:1925 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:1922 இறப்புகள்
ஜார்ஜ் ஹே-டிரம்மண்ட்

**ஜார்ஜ் ஹே-டிரம்மண்ட் ** * George Hay-Drummond, 12th Earl of Kinnoull  *, பிறப்பு: சனவரி 30 1827, இறப்பு: மார்ச்சு 21 1897), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1852 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ஜார்ஜ்  ஹே-டிரம்மண்ட்   கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1827 பிறப்புகள்
பகுப்பு:1897 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பீட்டர் ஜட்ஜ்

**பீட்டர் ஜட்ஜ் ** (*Peter Judge *, பிறப்பு: மே 23 1916, இறப்பு: மார்ச்சு 4 1992), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 68 முதல்தர துடுப்பாட்டப் போட்டிகளில் கலந்து கொண்டுள்ளார். 1933-1947 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பீட்டர் ஜட்ஜ்  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012..

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1916 பிறப்புகள்
பகுப்பு:1992 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
அல்பர்ட் ஜட்சன்

**அல்பர்ட் ஜட்சன் ** * Albert Judson *, பிறப்பு: சூலை 10 1885, இறப்பு: ஏப்ரல் 8 1975) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1920 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
அல்பர்ட் ஜட்சன்  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1885 பிறப்புகள்
பகுப்பு:1975 இறப்புகள்
பகுப்பு:யார்க்சையர் துடுப்பாட்டக்காரர்கள்
சான் ஜோய்னர்

**சான் ஜோய்னர் ** (*Sean Joyner  *, பிறப்பு: மார்ச்சு 2 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1992-1996 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
சான் ஜோய்னர்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:ஆக்சுபோர்ட்சையர் துடுப்பாட்டக்காரர்கள்
பகுப்பு:வாழும் மக்கள்
ஜான் கெல்லி (நொட்டிங்காம்சயர் துடுப்பாட்டக்காரர்)

**ஜான் கெல்லி ** (*John Kelly  *, பிறப்பு: பிப்ரவரி 15 1930), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1953 - 1957ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் கெல்லி  விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012..

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1930 பிறப்புகள்
பகுப்பு:டெவான் துடுப்பாட்டக்காரர்கள்
பகுப்பு:2008 இறப்புகள்
ஜார்ஜ் ஜப்

**சார்ச்சு சப் ** (*George Jupp  *, பிறப்பு: பிப்ரவரி 26 1845, இறப்பு: பிப்ரவரி 24 1930), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1867-1868 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
சார்ச்சு சப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1845 பிறப்புகள்
பகுப்பு:1930 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
ஜான் கெல்லி (லங்கசயர் துடுப்பாட்டக்காரர்)

**ஜான் கெல்லி ** (* John Kelly *, பிறப்பு: மார்ச்சு 19 1922, இறப்பு: நவம்பர் 19 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 259 முதல்தர துடுப்பாட்டப் போட்டிகளில் கலந்து கொண்டுள்ளார். 1947-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் கெல்லி  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1922 பிறப்புகள்
பகுப்பு:1979 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
ஜேம்ஸ் ஜோன்ஸ் (துடுப்பாட்டக்காரர், பிறப்பு 1878)

**ஜேம்ஸ் ஜோன்ஸ்** (* James Jones  *, பிறப்பு: 1878, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1910 ல், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜேம்ஸ் ஜோன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1878 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:1870 பிறப்புகள்
பகுப்பு:1960 இறப்புகள்
ஹமீட் அல்ஹுசைனி கல்லூரி

**ஹமீட் அல் ஹுசைனி கல்லூரி** *(Hameed Al Husseinie College)* கொழும்பு மாவட்டத்தில், கொழும்பு புதுக்கடையில் அல்ஹுசைனி வீதியில் அமைந்துள்ள முன்னணி முஸ்லிம் பாடசாலைகளில் ஒன்று. இதுவொரு தேசியப் பாடசாலையாகும்.

ஆரம்பத்தில் இப்பாடசாலை  'அல்மத்ரசதுல் கைரிய்யதுல் இஸ்லாமியா' எனும் பெயரில் அரபுப் பாடசாலையாக நவம்பர் 15 1884 ஆண்டில் ஆரம்பிக்கப்பட்டது. இப்பாடசாலையை ஆரம்பிப்பதில் அறிஞர் மு. கா. சித்திலெப்பை, வாப்பிச்சி மரைக்கார், அஹமட் ஒராபி பாசா ஆகியோர் முக்கியப் பங்களிப்பு வழங்கியுள்ளனர். 1921ஆம் ஆண்டில் இப்பாடசாலை ஹமீதியா ஆண்கள் ஆங்கிலப் பாடசாலை எனவும், 1961 ஆம் ஆண்டில் ஹமீட் அல்ஹுசைனி மகாவித்தியாலம்  எனவும் பெயர் மாற்றம் பெற்றது. இக்கல்லூரி 1996 சூலை 26 இல் தேசிய பாடசாலையாக தரம் உயர்த்தப்பட்டது.

இப்பாடசாலையில் தற்போது 1 - 13 வரை வகுப்புகள் உள்ளன. 2700 க்கும் மேற்பட்ட மாணவர்கள் கல்வி கற்கின்றனர். தமிழ், சிங்களம், ஆங்கிலம் ஆகிய மும்மொழிகளிலும் இங்கு வகுப்புக்கள் நடைபெறுகின்றன.

## வெளியிணைப்புகள்
* ஹமீட் அல்ஹுசைனி கல்லூரி

பகுப்பு:கொழும்பு மாவட்டப் பாடசாலைகள்
பகுப்பு:இலங்கையின் தேசிய பாடசாலைகள்
பகுப்பு:இலங்கையின் முஸ்லிம் பாடசாலைகள்
பகுப்பு:இலங்கையின் மும்மொழிப் பாடசாலைகள்
ஐந்தாந்தலைமுறைத் தாரைப் போர் விமானம்

[thumb|300px|மேம்பட்ட இடைவீச்சு எல்லை [ஏவுகணையை வானிலிருந்து வானிலக்கைத் தாக்கச் செலுத்தும் எப்-22 ராப்டர்]]
**ஐந்தாந்தலைமுறைத் தாரைப் போர் விமானம்** (*Fifth-generation jet fighter*) என்பது ஐக்கிய அமெரிக்காவில் பயன்படுத்தப்படும் மிகவும் மேம்பட்ட போர் விமானத்தின் வகைப்பாடு ஆகும். 2015 வரை இது ஒன்றே மிக அதிக நவீன தொழில்நுட்பங்களை கொண்ட போர் விமானமாகும். நான்காம் தலைமுறை போர்விமானங்களிலிருந்து இது மேம்படுத்தப்பட்டது. ஆயுதமேந்திய இந்த விமானத்தை ரேடாரால் கூட கண்டுபிடிக்க இயலாது. மேலும் ரேடார் இடைமறிப்புக்கு குறைந்த நிகழ்தகவு மற்றும் மேம்படுத்தப்பட்ட வான் மின்னணுவியல் மற்றும் நவீன கணினி அமைப்பு போன்ற மேம்பாடுகளை ஐந்தாம் தலைமுறை ஜெட் போர் விமானம் கொண்டுள்ளது. தற்பொழுது பயன்பாட்டில் உள்ள ஒரே ஐந்தாம் தலைமுறை ஜெட் போர்விமானம் ஐக்கிய அமெரிக்க வான்படையில் பயன்படுத்தப்படும் போர்விமானம் லாக்ஹீட் மார்டின் எப்-22 ராப்டர் ஆகும்.

## படங்கள்

படிமம்:Sukhoi T-50 Maksimov.jpg|சுகோய் பிஏயூ எப்ஏ
படிமம்:Shenyang J-31 (F60) at the 2014 Zhuhai Air Show.jpg|ஜே-31


## மேற்கோள்கள்

பகுப்பு:போர் வானூர்திகள்
பாலக்காடு டி. எஸ். மணி ஐயர்

thumb|வலது|பாலக்காடு மணி ஐயர்
**பாலக்காடு டி. எஸ். மணி ஐயர்** (10 ஜூன் 1912 - மே 30, 1981) தென்னிந்தியாவைச் சேர்ந்த மிருதங்க இசைக் கலைஞர் ஆவார். இவரை நேயர்கள், 'கலியுக நந்திகேசுவரர்' என்று செல்லப் பெயரால் அழைத்தனர்.

## ஆரம்பகால வாழ்க்கை
கேரள மாநிலம், பாலக்காடு மாவட்டத்தின் பழைய கல்பாத்தி கிராமத்தில் இவர் பிறந்தார். பெற்றோர்: டி. ஆர். சேசம்  பாகவதர் - ஆனந்தம்மா. தனது 7 ஆவது வயதில், மிருதங்க இசைப் பயிற்சியை சாத்தபுரம் சுப்பய்யரிடம் பெற ஆரம்பித்தார்; தனது தந்தையின் நண்பர் விசுவநாத ஐயரிடமும் மிருதங்கம் கற்றார். 10 வயது நிரம்பியபோது தன் அப்பாவுக்கும், மற்ற கதாகாலக்சேபக் கலைஞர்களுக்கும் பக்கவாத்தியம் வாசிக்க ஆரம்பித்துவிட்டார். தனது 15 ஆவது வயதில் தஞ்சாவூர் வைத்தியநாத ஐயரின் மாணவர் ஆனார்.

## தொழில் வாழ்க்கை
செம்பை வைத்தியநாத பாகவதரின் இசை நிகழ்ச்சிகளில் பக்கவாத்தியம் வாசிக்க ஆரம்பித்த பிறகு இவர் புகழடையத் தொடங்கினார். 1940 ஆம் ஆண்டில் திருவாங்கூர் சமஸ்தானத்தில் ஆஸ்தான வித்வானாக நியமனம் செய்யப்பட்டார். கிருஷ்ணமூர்த்தி அறக்கட்டளை நடத்திய 'ரிசிவாலி' பள்ளியில் (சித்தூர்) 1979 ஆம் ஆண்டு இசை பயிற்றுனராகச் சேர்ந்தார்.

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:

* செம்பை வைத்தியநாத பாகவதர்
* அரியக்குடி இராமானுஜ ஐயங்கார்
* ஜி. என். பாலசுப்பிரமணியம்
* டி. கே. பட்டம்மாள்
* மதுரை மணி ஐயர்
* ஆலத்தூர் சகோதரர்கள்
* எம். எல். வசந்தகுமாரி
* மகாராஜபுரம் விஸ்வநாத ஐயர்
* எம். டி. இராமநாதன் 
* காஞ்சிபுரம் நாயினாப் பிள்ளை

இவரின் குறிப்பிடத்தக்க மாணவர்கள்:

* உமையாள்புரம் கே. சிவராமன்
* பாலக்காடு ஆர். ரகு
* பாலக்காடு சுரேஷ்

## சிறப்புகள்
சங்கீத கலாநிதி மற்றும் பத்ம பூஷண் விருதுகளைப் பெற்ற முதல் மிருதங்க இசைக் கலைஞர் எனும் பெருமை இவருக்கு உண்டு.

## விருதுகள்
* ஜனாதிபதி விருது, 1956 
* சங்கீத கலாநிதி விருது, 1966. வழங்கியது: மியூசிக் அகாதெமி, சென்னை
* இசைப்பேரறிஞர் விருது, 1968. வழங்கியது: தமிழ் இசைச் சங்கம், சென்னை.
* பத்ம பூஷன் விருது, 1971

## மேற்கோள்கள்

## உசாத்துணை
*பாம்பே ஜெயஸ்ரீ மற்றும் டி. எம். கிருஷ்ணா எழுதிய 'ஏழு ஸ்வரங்களுக்குள் எத்தனை ராகம்!' ; விகடன் பிரசுரம், முதற்பதிப்பு: டிசம்பர்  2010
*'மிருதங்கச் சக்கரவர்த்தி' கட்டுரை, எழுதியவர்:செங்கோட்டை ஸ்ரீராம்; வெளியீடு: தினமணி - இசை விழா மலர் (2011 - 2012)

## வெளியிணைப்புகள்
*
*''Humility, his middle name'' - பாபநாசம் அசோக் ரமணியின் கட்டுரை
*''He was truly a gem'' - மணி ஐயரின் மாணவர் கமலாகர் ராவின் செவ்வி
  

பகுப்பு:மிருதங்கக் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:1912 பிறப்புகள்
பகுப்பு:1981 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பரவல்

[thumb|right|A diffusion process in science. Some particles are [Dissolution (chemistry)|dissolved in a glass of water. Initially, the particles are all near one corner of the glass. If the particles all randomly move around ("diffuse") in the water, then the particles will eventually become distributed randomly and uniformly (but diffusion will still continue to occur, just that there will be no net flux).]]
**பரவல் ** (Diffusion) என்பது ஒரு பொருள் அதன் செறிவு மிகுந்த பகுதிகளிலிருந்து செறிவு குறைந்த பகுதிகளுக்கு **ஒழுங்கறு**/ எழுந்தமாறான நகர்தலால் துகள்கள் பரவுதலைக் குறிக்கிறது. வெற்று வெளியில் இந்த புள்ளியியல் விதரணத்தின் காலத் தொடர்பு பரவல் சமன்பாட்டால் அறியப்படுகிறது. இது அடர் சரிவு வாட்டத்தினால் நிகழும் பொருண்மைப் பெயர்ச்சியுடன் பரவல் கொள்கை தொடர்புள்ளதாக உள்ளது.
சமூக அறிவியலில் இச்சொல் கருத்து பரவலைக் குறிப்பதாக உள்ளது.
பரவலின் போது துணிக்கைகள் அவற்றின் செறிவுப் படித்திறன் வழியாக நகர்கின்றன.

## வெளியிணைப்புகள்
* Diffusion in a Bipolar Junction Transistor Demo 

பகுப்பு:வேதியியல்
கரைபொருள்

வேதியியலில், கரைசல்  என்பது, இரண்டு அல்லது அதற்கு மேற்பட்ட தனிமங்கள் சேர்ந்த ஒரு படித்தான கலவை ஆகும்.  கரைசலில் கரைப்பானில் கரைந்துள்ள பதார்த்தம் **கரைபொருள்** அல்லது கரையம் (*Solute*) ஆகும்.

பகுப்பு:வேதியியல்
தலைக்கு ஊத்தல்

**தலைக்கு ஊத்தல்** (*Thalaikoothal*) அல்லது **தலைக்கூத்தல்** என்பது தமிழ்நாட்டின், தென்மாவட்டங்களில் முதியவர்களை தலைக்குக் குளிப்பாட்டி கொலை செய்யும் முறையைக் குறிக்கிறது. கரூர், திண்டுக்கல், விருதுநகர் போன்ற மாவட்டங்களில் இம்முறை காணப்படுகிறது. இதனை குளிப்பாட்டி விடுதல் என்றும் அழைப்பர்.

## தலைக்கூத்தல் சடங்கு முறை
தலைக்கூத்தல் சடங்கு செய்யும் முன்பு குடும்பத்துள்ள முக்கியமான நபர்கள் (பெரும்பாலும் இரவில்)  ஒன்றுகூடுவார்கள். அவர்கள் அனைவரிடமும் கருத்து கேட்கப்படும், வயதான பெற்றோர் என்றால் மகன்கள், மகள்கள், மருமகன்கள், மருமகள்களிடம் சம்மதம் பெறுவார்கள். ஒருமித்த கருத்தை எட்டி தலைக்கூத்தலுக்கு சம்மதம் என்றால் மட்டுமே இந்த சடங்கு நடைபெறும்.

குடும்பத்துக்கு பாரமாகக் கருதப்படும் முதியவர்கள் அதிகாலையில் எண்ணெய் தேய்த்துக் குளிப்பாட்டப்படுவர். பின்பு நாள் முழுவதும் அவர்களுக்கு அதிக அளவில் இளநீர் குடிக்கத் தரப்படும், அப்போது எதிர்ப்பு சக்தி குறைவாகக் கொண்ட முதியவர்களுக்கு, இதனால் கடுமையான காய்ச்சல், வலிப்பு, சிறுநீரகச் செயலிழப்பு ஏற்பட்டு ஓரிரு நாட்களில் இறப்பு ஏற்படும்.

இச்செயல் இந்தியாவில் சட்டத்துக்குப் புறம்பானது. சில நேரங்களில் தலைக்கு ஊத்துவதற்கு பதிலாக குளிர்ந்த பால் தருவது, நஞ்சு ஊசி போடுவது போன்ற செயல்களின் மூலம் முதியவர்கள் கொலை செய்யப்படுவர். பெரும்பாலும் முதியவர்களின் உறவினர்களின் அனுமதியோடு அல்லது உறவினர்களாலேயே இக்கொலைகள் நடத்தப்படுகின்றன.

## உண்மைச் சம்பவம்

2010 ஆம் ஆண்டு தலைக்கு ஊத்தலில் இருந்து தப்பித்த ஒரு 80 வயது முதியவர் தனது உறவினர் வீட்டில் தஞ்சம் புகுந்தார். இந்த சம்பவம் மாவட்ட நிருவாகம் மற்றும் ஊடகங்களின் கவனத்தை ஈர்த்ததால், இந்த முறை பற்றி பரவலாகச் செய்திகள் வெளியாகின. இந்த நிகழ்வுகளைத் தடுக்க மாவட்ட நிருவாகம் நடவடிக்கைகள் எடுத்தது.

## திரைப்படங்களில்
* தலைக்கூத்தலை கதை களமாக கொண்டு பிரியா கிருஷ்ணசாமி இயக்கத்தில் வெளிவந்த பாரம் திரைப்படம் 2019 இல் சிறந்த தமிழ்ப் படத்துக்கான தேசிய விருதை வென்றது.
* ஜெயப்பிரகாஷ் ராதாகிருஷ்ணன் இயக்கத்தில் சமுத்திரக்கனி, வசுந்தரா, கதிர், கதநந்தி ஆகியோரின் நடிப்பில் 2023 இல் தலைக்கூத்தல் திரைப்படம் வெளியானது.

## மேற்கோள்கள்

பகுப்பு:தமிழர் பண்பாடு
பகுப்பு:தமிழ்நாட்டில் குற்றங்கள்
பகுப்பு:வதையா இறப்பு
பகுப்பு:இந்தியாவில் முதுமை
மூலிகைக் குடிநீர்

மூலிகைகள் கலந்த குடிநீர் **மூலிகைக் குடிநீர்** எனப்படுகிறது. சீரகத்துடன், ஆவாரம்பூ (Cassia auriculata), ஆடாதோடை (Justicia adhatoda) இலைகள், துளசி இலைகள், வல்லாரை இலைகள், கரிஞ்ஞாலி (Acacia catechu) வேர், மாம்பட்டை, நெல்லிக்காய்ப் பட்டை ஆகிய மூலிகைகளை சம அளவில் கலந்து பொடியாக நாட்டு மருந்துக் கடைகளில் விற்கப்படுகிறது. அதிலிருந்து தயாரிக்கப்படுவதே மூலிகைக் குடிநீர்.

## தயாரிக்கும் முறை
# ஒரு பாத்திரத்தில் தேக்கரண்டி மூலிகை பொடியை நான்கு லிட்டர் சுத்தமான நீருடன் கலந்து கொதிக்க வைக்கவும்.  
# கொதி நிலையை அடைந்தவுடன் அடுப்பிலிருந்து இறக்கி ஒரு மூடியால் மூடி ஆற விடவும்.   
# தேவைப்பட்ட நேரத்தில் இளஞ்சூடாகப் பருகவும்.

இது போல பொடி கிடைக்காவிட்டால் நீங்களே கீழ்க்கண்டவற்றை தயாரிக்கலாம்:
ஒரு தேக்கரண்டி:
# சீரகம் சேர்த்துக் கொதிக்க வைத்தால் **சீராகக் குடிநீர்** கிடைக்கும்.
# சீரகம், தனியா விதைகள் சேர்த்துக் கொதிக்க வைத்தால் **தனியா சீராகக் குடிநீர்** கிடைக்கும்.
# உலர்ந்த துளசி இலைகளை ஒரு கைப்பிடி சேர்த்துக் கொதிக்க வைத்தால் **துளசி குடிநீர்** கிடைக்கும்.
# உலர்ந்த வல்லாரை இலைகளை ஒரு கைப்பிடி சேர்த்துக் கொதிக்க வைத்தால் **வல்லாரை குடிநீர்** கிடைக்கும்.
# மாம்பட்டை, நெல்லிப்பட்டை, கரிஞ்ஞாலி வேர்  இவற்றை நிழலில் உலர்த்திப் பொடித்து வைத்துக் கொண்டால் **மூலிகைக் குடிநீர்** கிடைக்கும்

## பலன்கள்
மூலிகைக் குடிநீரால் கிடைப்பதாகச் சொல்லப்படும் பலன்கள்:
# ஆயுர்வேதம் மற்றும் சித்த மருத்துவம் இளஞ்சூடான சீரகக் குடிநீர்  குடிப்பது இரத்த ஓட்டம் மற்றும் செரிமானக் கோளாறுகளைச் சரி செய்து வாதம் பித்தம் கபம் ஆகிய மூன்றையும் சமன் படுத்தும் என்று சொல்கிறது.    
# இளஞ்சூடான சீரகக் குடிநீர் உடம்பிற்கு புத்துணர்ச்சி அளிக்கிறது. 
# இதன் நோய் எதிர்ப்பு சக்தி காய்ச்சல், சளி, தும்மல் போன்ற உபாதைகளை அண்டவிடாமல் தடுக்கிறது. 
# தொண்டைக்கு இதமளிக்கிறது. 
# வயிற்றுப் பொருமல், உப்புசம்]], வாந்தி, பேதி, காலையில் தோன்றும் பித்தம், தலை சுற்றல் ஆகிய எல்லா துன்பங்களுக்கும் சிறந்த பானம். 
# தூக்கமின்மை தீர்த்தல்   
# உடம்பின் செரிமான சக்தியை தூண்டும் விதமாக உடல் வெப்பத்தையும் சீராக்கும். 
# இதில் உள்ள வைட்டமின் 'இ' உயிர் சத்தும், பிற இன்றியமையாத எண்ணெய் சத்துக்களும், நுண்ணுயிரிகள் மற்றும் பூஞ்சை  காளான்களைக் கூட மட்டுப்படுத்துகிறது. 
# பால் கொடுக்கும் தாய்மார்களுக்கு இது பால் சுரப்பை சமன்படுத்தும்

## வெளி இணைப்புகள்
# ஆரோக்கியம் தரும் குடிநீர்

பகுப்பு:நீர்
பகுப்பு:மூலிகைகள்
பகுப்பு:பானங்கள்
பெல்மோப்பான்

**பெல்மோப்பான்** (), பெலீசு நாட்டின் தலைநகரம் ஆகும். கடல்மட்டத்திலிருந்து 75 மீட்டர் உயரத்திலுள்ள இந்நகரின் மக்கட்தொகை 20,000 ஆகும். 1961இல் ஹட்டீ புயல் காரணமாக முன்னைய தலைநகரமான துறைமுக நகரம் பெலீசு நகரம் பேரழிவைச் சந்தித்ததால் பெலீசு ஆற்றிற்கு கிழக்காக இந்நகரம் அமைக்கப்பட்டது. 1970இல் அரசபீடம் இந்நகருக்கு மாற்றப்பட்டது. இங்குள்ள தேசிய சட்டசபை மாயா கோயிலின் அமைப்புடையது.

## மேற்கோள்கள்

பகுப்பு:பெலீசு
பகுப்பு:நடு அமெரிக்கத் தலைநகரங்கள்
கண்டி தர்மராஜா கல்லூரி

**கண்டி தர்மராஜா கல்லூரி** *(Dharmaraja College*, (சிங்களம்: **ධර්මරාජ විද්‍යාලය**) இலங்கையிலுள்ள முன்னணி ஆண்கள் பாடசாலைகளில் ஒன்று. தேசியப் பாடசாலையான இக்கல்லூரி கண்டி மாவட்டத்தில் அமைந்துள்ளது.

கண்டி மாநகரில்  கண்டி வாவியின் தென்முனையில் இயற்கை வனப்புமிக்க சூழலில் இப்பாடசாலை அமைந்துள்ளது. இதுவொரு பௌத்த பாடசாலையாகும். சேர். ஹென்ரி ஸ்டீல் ஓல்கொட், என்பவரால் சூன் 30 1887 ஆண்டில் ஆரம்பிக்கப்பட்டது. இக்கல்லூரியில் தரம் 1 - 13 வரை வகுப்புகள் உள்ளன. 4500க்கும் மேற்பட்ட மாணவர்கள் கல்வி கற்கின்றனர். இதன் தற்போதைய அதிபர் கே. எம். கீர்த்திரத்ன ஆவார்.

## படத்தொகுப்பு

படிமம்:DharmarajaCollege crest.jpg | கண்டி தர்மராஜா கல்லூரி, சின்னம்
படிமம்:Dharmaraja College Flag.jpg|கண்டி தர்மராஜா கல்லூரி, கொடி


## வெளியிணைப்புகள்
* கண்டி தர்மராஜா கல்லூரி

பகுப்பு:இலங்கையின் தேசிய பாடசாலைகள்
பகுப்பு:இலங்கையின் ஆண்கள் பாடசாலைகள்
பகுப்பு:இலங்கையின் பௌத்தப் பாடசாலைகள்
பகுப்பு:கண்டி மாவட்டப் பாடசாலைகள்
வருணகுலாதித்தன் மடல்

**வருணகுலாதித்தன் மடல்**, தமிழ் சிற்றிலக்கிய வகையான மடல் வகையைச் சேர்ந்த நூல். நூலின் காலம் 15-17ம் நூற்றாண்டு. பாடியவர் காளிமுத்தம்மை என்றும் அம்மைச்சி என்றும் அழைக்கப்படும் தாசி ஒருவர் எனச் சொல்லப்படுகிறது. காத்தான் என்னும் வருணகுலாதித்தன் மீது அகப்பொருட் சுவையுடன் பாடப்பட்டது. இது சமயம் சாரா சிற்றிலக்கியமாகும். 

தலைவன் தான் காதலித்த தலைவியை அடையாத போது, அவளை அடைய, பனங்கருக்கால் குதிரை வடிவில் ஊர்தி ஒன்றைச் செய்து ஊர்வது போல வடிவமைக்கப்பட்டுள்ளது. சொல் நயம், அடுக்கு, எதுகை, மோனை, தொடை, நயம், முரண் தொடை, மடக்கு முதலிய அனைத்துச் செய்யுள் நலன்களும் இந்நூலில் காணக்கிடைக்கின்றன. சிறந்த சந்த நடையும், இலக்கிய நடையும், சில இடங்களில் பேச்சு நடையும் கொண்டுள்ளது. 

## மேற்கோள்கள்
*தமிழ் இணையக் கல்விக் கழகப் பாடம்
*புலவர் அம்மைச்சி

பகுப்பு:மடல் (சிற்றிலக்கியம்)
பாராமவுண்ட் ஏர்வேஸ்

**பாராமவுண்ட் ஏர்வேஸ்** (*Paramount Airways*) சென்னையை சேர்ந்த விமான சேவை நிறுவனமாகும். பாராமவுண்ட் குழுமத்தின் தியாகராஜன், 2005 ஆம் ஆண்டு அக்டோபர் மாதம் மதுரையில் நிறுவினார். பின்னர் அதன் தலைமையகம் சென்னைக்கு மாற்றப்பட்டது. சென்னை சர்வதேச விமான நிலையத்தைத் தளமாக கொண்டு இயங்கியது. பிரேசிலிய எம்பெரேயர் விமானங்கள் மூலம் வர்த்தக பயணிகளை ஈர்க்கும் வகையில் நிறுவப்பட்டது. குத்தகைதாரர்களால் ஏற்பட்ட சிக்கல் காரணமாக, மே 2010 ல்  அதன் உரிமம் ரத்து செய்யப்பட்டு சேவைகள் தற்காலிகமாக நிறுத்தி வைக்கபட்டுள்ளது.

பகுப்பு:விமானசேவை நிறுவனங்கள்
பகுப்பு:இந்திய நிறுவனங்கள்